OpenLLM-France/wikimedia huggingface dataset:
# Bela Mitra

Bela Mitra, (1920 - 31 de juliol de 1952) va ser una revolucionària bengalí implicada amb el Regiment Rani de Jhansi, el regiment femení de l'Exèrcit Nacional Indi, així com una treballadora social.
Mitra va participar activament en el moviment anti britànic des de 1940, quan Subhas Chandra Bose abandonà la sessió de Ramgarh del Congrés Nacional Indi. Es va unir a l'Exèrcit Nacional Indi i va servir en la Brigada Jhansi Rani. Va donar refugi als revolucionaris que sortien de l'Índia, va operar l'emissora de la ràdio Azad Hind i va enviar informació a Singapur des de Calcuta des de gener fins a octubre del 1944. Quan el seu marit va ser arrestat i condemnat a mort el 21 de juny de 1945, va anar a Poona, va pregar a Mahatma Gandhi que aconseguís l'absolució del seu marit per part del govern britànic. Gandhi va escriure cartes al llavors virrei de l'Índia, Lord Wavell, per commutar la sentència de mort, i posteriorment Haridas Mitra va ser alliberada juntament amb tres més: Jyotish Basu, Amar Singh Gill i Pabitra Roy.
El 1947 Mitra va formar una organització social, l'equip de socors de Jhansir Rani. El 1950 va començar a treballar a Abhaynagar, en l'ajut dels refugiats procedents de l'est del Pakistan.
Mitra va néixer com Amita o Bela Bose a Kodalia, al Districte de 24 parganes a l'Índia britànica. Es va casar amb el lluitador nacionalista Haridas Mitra el 1936, qui es convertiria anys més tard en el vicepresident de l'Assemblea de Bengala Occidental. El seu fill Amit Mitra és economista i actual ministre de finances de l'Estat de Bengala Occidental.
Bela Mitra va morir el 1952. La línia Howrah-Bardhaman, de l'estació de ferrocarril de Belanagar, al districte d'Howrah, rebé seu nom el 1958. Aquesta va ser la primera estació de ferrocarril de l'Índia que portava el nom de qualsevol dona d'aquest país.

## Referències

* 1 2 «At 64, new battles to be waged and won».
* ↑ Dr. S. C. Maikap. Challenge to the Empire- A Study of Netaji, 1993. ISBN 9788123023649.
* ↑ «When Mahatma saved Netaji's revolutionaries from gallows».
* 1 2 Subodh C. Sengupta & Anjali Basu, Vol - I. Sansab Bangali Charitavidhan (Bengali). Kolkata: Sahitya Sansad, 2002, p. 367. ISBN 81-85626-65-0.
* ↑ Priyadarśī Mukherji. Netaji Subhas Chandra Bose: Contemporary Anecdotes, Reminiscences, 2009. ISBN 9788124114285.
* ↑ Ashoka Gupta. Gupta Ashoka: In the Path of Service: A memoir of a Social Worker, 2005. ISBN 9788185604565.
* 1 2 «From corporate boardrooms to Writers' Buildings».
# Torre del Baró

«Torre del Baró» té aquests significats:
* Torre del Baró (Barcelona), edifici que s'aixeca sobre un dels turons més orientals de la carena de Collserola que dona al pla de Barcelona
* Torre del Baró (Benicàssim), torre defensiva en les proximitats de Lluent, al terme municipal de Benicàssim, a la comarca de la Plana Alta
* Torre del Baró (Sant Llorenç de Morunys), masia del municipi de Sant Llorenç de Morunys (Solsonès)
* Torre del Baró o Torre Barona, torre fortificada circular al municipi de Castelldefels (Baix Llobregat)
* La Torre del Baró (Sant Martí d'Albars), masia de Sant Martí d'Albars (Lluçanès)
# Socket 462

Socket A també conegut com a Socket 462 és utilitzat pels processadors d'AMD, des de l'Athlon K7 fins a l"Athlon XP 3200+, i pels de baix pressupost Duron i Sempron. El socket és una reixeta per a 462 pins.
El Socket A ha estat reemplaçat per AMD al llançar la seva nova gamma de processadors Athlon 64 per nous tipus de socket com el Socket 754 (canal simple memòria) utilitzat pels processadors Sempron i Athlon 64, el Socket 939 (canal doble de memòria) utilitzat pels Athlon 64, Athlon 64 FX i AMD64 x2 (doble nucli) i el socket AM2 similar a 939 però amb suport per als nous processadors que treballen amb memòria DDR2. El socket 462 fou llençat al mercat l'any 1996

## Especificacions tècniques

* Suporta processadors amb velocitats de rellotge entre 600 MHz (Duron) i 2333MHz (Athlon XP 3200+)
* Bus frontal de doble velocitat (DDR SDRAM), 100 MHz, 133Mhz, 166MHz i 200 MHz en processadors Duron i Athlon XP, basat en el bus EV6 del DEC Alpha.
* És la plataforma sobre la qual va operar el primer processador x86 d'1 GHz

## Referències

* ↑ «Intel Pentium 4 Datasheet».
# Becadell africà

El becadell africà (Gallinago nigripennis) és una espècie d'ocell de la família dels escolopàcids (Scolopacidae) que habita aiguamolls i praderies humides d'Àfrica oriental i Meridional, a Etiòpia, sud de Kenya i nord de Tanzània, des del sud del Sudan, per l'est de la República Democràtica del Congo, fins a Angola i Sud-àfrica.
# Cantó de Montpeller-10

El cantó de Montpellier-10 és un cantó francès del departament de l'Erau, a la regió del Llenguadoc-Rosselló. Forma part del districte de Montpeller, té 2 municipis i una part del cap cantonal que és Montpeller.

## Municipis

* Grabèls
* Juvinhac
* Montpeller
# Ca la Librada

Ca la Librada és un edifici d'Alella (Maresme) protegit com a Bé Cultural d'Interès Local.

## Descripció

Es tracta d'un edifici civil, una casa de pagès situada dins el nucli urbà. L'edifici és de planta rectangular i cobert amb una teulada de dues vessants i el carener perpendicular a la façana.
Consta de planta baixa i pis, amb tres balcons a la part superior. La part inferior, encara que no ha transformat l'estructura del conjunt, ha estat molt malmesa. No es conserva res de la construcció inicial i ha estat adaptada per a dos locals comercials.
Arran del carener de la teulada i sobre la façana hi ha la data de 1776.

## Història

L'edifici ja existia l'any 1625. El 1650 era coneguda per Can Casals de la Plaça. El 172 la posseïda en Carles Vila i era coneguda amb el nom de Can Vila. El 1833 passà a ser propietat d'Isidre Maristany. Més tard fou propietat de la família Casals.

## Referències

* 1 2 3 4 «Ca la Librada». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Hopedale

«Hopedale» té aquests significats:
* Hopedale (Illinois)
* Hopedale (Massachusetts)
* Hopedale (Ohio)
# Be

«Be» té aquests significats:
* Lingüística: Nom de la lletra b.
* Química: Be és el símbol del beril·li.
* Zoologia: Mascle de l'ovella, anomenat també xai.
* Abreviatura del British English, una varietat de l'anglès
* El domini .be
Viccionari
# Torre de vigilància d'en Galmés

Torre de vigilància d'en Galmés, més coneguda com Torre d'en Galmés, és una torre d'Alaior, a Menorca. Hi ha un pàrquing a prop amb un centre d'interpretació que està just al costat del poblat talaiòtic del mateix nom.
La torre és una de les construccions que al desaparèixer el perill corsari i créixer les edificacions de l'explotació agrícola, va quedar a l'interior de les cases com en tants d'altres predis, fins al punt que desapareixen entre les estructures edificades.
Al jaciment talaiòtic els romans van extreure pedra calcària per a la construcció de cases.

## Situació

Partint d'Alaior cap al sud, per la carretera de Son Bou, a l'arribar a Llucasaldent prendre la carretera que es desvia a l'esquerra, i a l'arribar a el jaciment de la Torre d'en Galmés, la torre es troba incorporada a les cases immediates.

## Referències

* ↑ Catalans, Institut d'Estudis. El clima del passat recent a la regió mediterrània occidental: reconstrucció dels darrers 2700 anys a partir de sediments marins i estalagmites de coves. Institut d'Estudis Catalans, 2023-07-04, p. 22. ISBN 978-84-9965-716-5.
* ↑ Goldberg, Paul; Macphail, Richard I.; Carey, Chris; Zhuang, Yijie. Practical and Theoretical Geoarchaeology (en anglès). John Wiley & Sons, 2022-09-13, p. 271. ISBN 978-1-119-41319-6.
# Erik Mohs

Erik Mohs (Leipzig, 12 d'octubre de 1986) és un ciclista alemany especialitzat en la pista. Ha estat professional del 2007 al 2010.

## Palmarès en pista

* 2006
** 1r a la UIV Cup de Berlín (amb Michael Arends)
** 1r a la UIV Cup de Copenhaguen (amb Roger Kluge)
** 1r a la UIV Cup de Gant (amb Michael Arends)
* 2007
** Campió d'Europa sub-23 en Madison (amb Marcel Kalz)

### Resultats a la Copa del Món

* 2009-2010
** 1r a Cali, en Madison

## Palmarès en carretera

* 2006
** 1r a la Rund um Sebnitz
* 2007
** 1r a la Rund um Sebnitz
** Vencedor d'una etapa a la Gran Premi ciclista de Gemenc
** Vencedor de 2 etapes a la Tobago Cycling Classic
* 2008
** 1r a la Harzrundfahrt
* 2011
** Vencedor d'una etapa a la Volta a Bulgària
* 2015
** 1r a la Rund um den Sachsenring

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Melanochromis heterochromis

Melanochromis heterochromis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,7 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Estats Units).
* Maréchal, C., 1991. Melanochromis p. 258-265. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ichthyscopus insperatus

Ichthyscopus insperatus és una espècie de peix pertanyent a la família dels uranoscòpids.

## Descripció

* Pot arribar a fer 30 cm de llargària màxima.

## Hàbitat

És un peix marí, demersal i de clima tropical.

## Distribució geogràfica

Es troba a l'Índic oriental: el nord-oest d'Austràlia.

## Observacions

És inofensiu per als humans.

## Referències

* ↑ Swainson W., 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ uBio (anglès)
* ↑ Mees, G. F., 1960. The Uranoscopidae of Western Australia (Pisces, Perciformes). Journal of the Royal Society of Western Australia v. 43 (pt 2): 46-58.
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R. i R. Swainston, 1988. The marine fishes of north-western Australia: a field guide for anglers and divers. Western Australian Museum, Perth. 201 p.
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Sainsbury, K.J., P.J. Kailola i G.G. Leyland, 1985. Continental shelf fishes of the northern and north-western Australia. CSIRO Division of Fisheries Research; Clouston & Hall and Peter Pownall Fisheries Information Service, Canberra, Austràlia. 375 p.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Bowbells

Bowbells és una població dels Estats Units a l'estat de Dakota del Nord. Segons el cens del 2000 tenia 406 habitants.

## Demografia

Segons el cens del 2000, Bowbells tenia 406 habitants, 174 habitatges, i 116 famílies. La densitat de població era de 198,4 hab./km².
Dels 174 habitatges en un 31,6% hi vivien nens de menys de 18 anys, en un 55,7% hi vivien parelles casades, en un 7,5% dones solteres, i en un 33,3% no eren unitats familiars. En el 32,2% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,3% tenia menys de 18 anys, un 3,7% entre 18 i 24, un 24,9% entre 25 i 44, un 23,2% de 45 a 60 i un 20,9% 65 anys o més.
L'edat mediana era de 42 anys. Per cada 100 dones de 18 o més anys hi havia 90,3 homes.
La renda mediana per habitatge era de 30.455 $ i la renda mediana per família de 35.625 $. Els homes tenien una renda mediana de 30.833 $ mentre que les dones 12.212 $. La renda per capita de la població era de 15.491 $. Entorn del 9,2% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowbells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bowbells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Io (llenguatge de programació)

Io és un llenguatge codi obert de programació totalment orientat a objectes (OOP) inspirat per Smalltalk, Self, Lua, Lisp, Act1 i NewtonScript. Io té un model de programació basada en prototipus. Igualment que SmallTalk, tot és un objecte i utilitza tipat dinàmic. Com el llenguatge Lisp, els programes són com arbres de dades, i Io utilitza el model Actor per a implementar la concurrència.

## Arquitectura

* Io és un llenguatge interpretat en una màquina virtual.
* Io és molt compacte (~10K línies de codi) per a tenir rapidesa (comparat a Python, Perl, Ruby).
* Simplicitat per a enllaçar a biblioteques de llenguatge C.

## Exemples de codi

* Visualitzar "Hola món" :"Hola món\n" print
* Funció factorial :

## Referències

* ↑ «Io Programming Language» (en anglès). https://wiki.tcl.tk.+[Consulta: 12 novembre 2017].
* ↑ «Io programming language - Andriy Buday» (en anglès). Andriy Buday, 08-07-2012.
* ↑ «Io Language» (en anglès). http://wiki.c2.com.+[Consulta: 12 novembre 2017].
* ↑ «The IO Programming Language» (en anglès). https://soft.vub.ac.be. Arxivat de l'original el 2016-10-10. [Consulta: 12 novembre 2017].
# Chanoir

Alberto Vejarano Cáceres (Bogotà, 1976), més conegut amb el nom artístic de «Chanoir», és un grafiter colombià conegut per pintar gats de colors als carrers de París, inspirats en el gat negre del cartell del cabaret de Montmartre Le Chat Noir. Va estudiar a l'École nationale supérieure des beaux-arts i és fill del també artista Gustavo Vejarano. En l'època que va residir a Barcelona va relacionar-se amb artistes de l'art de carrer com El Pez, El Xupet Negre i Martin Whatson.

## Trajectòria

El 2009, la seva participació a l'exposició col·lectiva «Né dans la rue» a la Fondation Cartier pour l'Art Contemporain va representar el descobriment per al gran públic de l'artista els dibuixos del qual ja estaven acostumats a veure a les parets de la ciutat. El 2015, el Museu d'Art Contemporani de Bogotà va presentar una retrospectiva de la feina de Chanoir.
Entre els seus treballs comercials més destacats es troba el disseny d'una col·lecció per a la marca de roba Cacharel a les Galeries Lafayette, uns dibuixos amb els quals Samsung va promocionar carcasses per a telèfons, i un mural per a la botiga The Walt Disney Company a l'avinguda dels Camps Elisis. La seva obra ha estat exposada en museus i galeries de tot el món. Als Estats Units va causar un escàndol al muntar una exposició en què torturava icones de la cultura infantil com The Muppets.

## Referències

* ↑ «Interview with Chanoir» (en anglès americà), 26-12-2015. Arxivat de l'original el 2019-06-22. [Consulta: 27 agost 2020].
* ↑ «Mural artístic de Xupet y Chanoir», 09-04-2014. [Consulta: 27 agost 2020].
* 1 2 Abdahllah, Ricardo. «Dos empanadas y una cerveza con el grafitero colombiano que la rompe en Europa» (en castellà). Vice, 12-07-2016. [Consulta: 27 agost 2020].
* ↑ «"Chanoir", el graffitero que da color a las calles de París», 10-08-2016. [Consulta: 27 agost 2020].
* ↑ «"Chanoir", graffitis con gatos de colores que revolucionan las paredes en las calles de París» (en castellà), 10-08-2016. [Consulta: 27 agost 2020].
# Tiverton (Rhode Island)

Tiverton és una població dels Estats Units a l'estat de Rhode Island. Segons el cens del 2000 tenia 15.260 habitants.

## Demografia

Segons el cens del 2000, Tiverton tenia 15.260 habitants, 6.077 habitatges, i 4.405 famílies. La densitat de població era de 200,7 habitants per km².
Dels 6.077 habitatges en un 29,6% hi vivien nens de menys de 18 anys, en un 60,2% hi vivien parelles casades, en un 8,8% dones solteres, i en un 27,5% no eren unitats familiars. En el 23,1% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,1% tenia menys de 18 anys, un 5,9% entre 18 i 24, un 29% entre 25 i 44, un 26,6% de 45 a 60 i un 16,5% 65 anys o més.
L'edat mediana era de 41 anys. Per cada 100 dones de 18 o més anys hi havia 92,6 homes.
La renda mediana per habitatge era de 49.977 $ i la renda mediana per família de 58.917 $. Els homes tenien una renda mediana de 41.042 $ mentre que les dones 29.217 $. La renda per capita de la població era de 22.866 $. Aproximadament el 2,9% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tiverton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Tiverton». American Fact Finder. Oficina del Cens dels Estats Units, 12-01-2010.
# Erik Mongrain

Erik Mongrain (Mont-real, Canadà, 12 d'abril de 1980) és un compositor i guitarrista quebequès, conegut pel seu únic estil acústic i per la seva tècnica de tocar la guitarra acústica fent tapping amb les dues mans.

## Discografia

* Equilibrium (2008)
* Fates (2007)
* Un paradis quelque part (2005)
* Les pourris de talent (2005)

## Enllaços externs

* La pàgina web d'Erik Mongrain
* El Myspace de l'Erik - les seves cançons
* Erik Mongrain al Youtube
# Benzina (llibre)

Benzina és una novel·la de l'escriptor Quim Monzó. Va ser escrita a Nova York l'any 1982, mentre Monzó hi vivia gràcies a una beca de la Fundació del Congrés de la Cultura Catalana per a estudiar literatura nord-americana contemporània. Va ser publicada l'any 1983 a l'editorial Quaderns Crema.
La novel·la es divideix en dues parts «Gener» i »Desembre» i s'estructura en forma de rull -acaba on comença-, de manera que es pot entendre que l'acció es repeteix de manera infinita. Compta un any de la vida de l'artista Heribert Julià que, per un bloqueig creatiu, llisca cap a la paranoia. La seva amistançada Hildegarda l'avorreix, i de la seva dona només li interessen les aventures extramatrimonials. Prepondera l'anècdota i humor àcid sobre l'argument que és força dissolt, i conta com Humbert, el seu competidor al llit de la seva dona, també esdevé el seu competidor a nivell professional.
La crítica de la traducció anglesa n'estima l'humor omnipresent, amb observacions hilarants i horripilants del surrealisme quotidià de la gent. La crítica observa la confirmació del talent de Monzó en la seva manera magistral de descriure el buit de certs cercles artístics sense caure en aquest buit l'escriptor mateix. Segons El Mundo és una de les millors novel·les dins «l'anèmic panorama literari de fi de segle autocomplaent i acrític».

## Traduccions

* Jordà, Joaquín (traducció). Gasolina (en castellà). Barcelona: Editorial Anagrama.
* Newman, Mary Ann (traducció). Gasoline (en anglès). Nova York: Open Letter Books.
* Raillard, Edmond (traducció. Essence (en francès). París: Éditions Pierre Belfond.
* Gasolina (en portuguès). Lisboa: Editorial Teorema.
* Jakupi, Gani (traducció). Benzin (en serbi). Alexandria Press.

## Referències

* ↑ R. M. C. «Quim Monzó, de joven promesa por esos mundos de Dios». La Vanguardia, 24-11-1981, pàg. 59.
* 1 2 «Gasoline Quim Monzo, Author, Mary Ann Newman, Translator» (en anglès). Publishers Weekly, 06-04-2010.
* ↑ Cardona Crockford, Petrina «Quim Monzo’s “Gasoline”» (en anglès). Words without borders, 01-06-2010.
* ↑ Salabert, Juana «Artistas clónicos en un mundo feliz». El Mundo, 17-06-1995.
* ↑ «Llibres traduïts de Quim Monzó». Visat,la revista de literatura i traducció del PEN català.
* ↑ Bori, Pau «Traduccions del català al serbi i del serbi al català». Quaderns. Revista de Traducció, 2011, pàg. 133.

## Enllaços externs

* Crítiques de Benzina
Viccionari
# Cantó de Porto-Vecchio

El cantó de Porto-Vecchio és una antiga divisió administrativa francesa situat al departament de Còrsega del Sud i la regió de Còrsega. Va desaparèixer el 2015.

## Geografia

El cantó s'organitza al voltant de Porto-Vecchio dins el districte de Sartène. la seva altitud varia entre 0 m i 1.480 m (Conca).

## Administració

Llista de Consellers generals :
| Període | Identitat | Partit |
| 1949-1988 | Jean-Paul de Rocca-Serra | RPR |
| 1988-2002 | Camille de Rocca Serra | RPR |
| 2002-2004 | Denis de Rocca-Serra | DVD |
| 2004-2011 | François-Marie Colonna-Césari | DVD |
| 2011-2015 | Jean-Christophe Angelini | PNC |

## Composició

Llista de municipis :
| Nom | Població | Codi Postal | Codi Insee |
| Conca | 770 | 20135 | 2A092 |
| Lecci | 706 | 20137 | 2A139 |
| Porto-Vecchio | 10 326 | 20137 | 2A247 |
| Sari-Solenzara | 1 102 | 20145 | 2A269 |

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 5.822 | 6.979 | 9.710 | 10.718 | 11.977 | 12.904 |
# Bowdichia

Bowdichia és un gènere de plantes angiospermes dins la família Fabàcia. Conté 2 espècies acceptades.

## Taxonomia

Aquest gènere va ser descrit per Nicholas Edward Brown i publicat a Nova Genera et Species Plantarum (folio ed.) 6: 295. 1824. L'espècie tipus és: Bowdichia virgilioides Kunth

### Etimologia

El nom d'aquest gènere està dedicat a Bowdich: Thomas Edward Bowdich i la seva esposa Sarah Bowdich.

## Taxonomia

* Bowdichia nitida Benth.
* Bowdichia virgilioides Kunth

## Referències

* ↑ «Bowdichia». The Plant List. [Consulta: 3 agost 2014].
* ↑ «Bowdichia». Tropicos.org. Missouri Botanical Garden. [Consulta: 1r agost 2014].